Copa

La copa es una antígua letra el alfabetu griegu. Enos antíguus alfabetus, acupava el lugal entre la Π i la Ρ, lugal andi se conselva nel alfabetu latinu.

La su mayúscula era Ϙ i la menúscula ϙ. 

El su nombri era κόππα [kőppa] (en moernu ['kopa]).

Esta letra rescrei del feníciu qoph i hue gastá enos primerus alfabetus i en ciertus dialeutus para represental el alófonu [kɣ] alantri las letras O i Υ, por soná-le a los griegus mas próssimu al son semíticu: ϘΟΡΙΝΘΟΣ. El alfabetu calcídicu, proceenti de la isla d’Uvea, gastau ena Magna Grécia, gastava vé-la aquí esta grafia. Los etruscus l’apañarun i tamien los latinus. Los latinus escrevian tamien Q alantrinu las vocalis velaris O i V: PEQVLATVS, PEQVNIA. El latín se sirvió d'esta letra tamien pa represental el fonema labiuvelal induropeu /kw/ pol mé el dígrafo QV: QVIS, ALIQVANDO.

Comu numeral, la copa, empreá cola grafia ϟ, representa el 90 (ϟ´).

 Bibliografia 
 Bassols de Climent, M., Fonética latina, Madril, 1962.
 Berenguer Amenós, J., Gramática griega, Barcelona, Bosch, 200237.
 Liddell, H. G., Scott, R., A Greek-English lexicon, Oxford, Oxford University press, 19969.
 Lejeune, M., Phonétique historique du mycénien et du grec ancien, París, Klincksieck, 1972.
 VV. AA., Νεοελληνική γραμματική, Atenas, Οργανισμός Εκδοσέως διδακτικών βιβλίων, 2005. 
 VV. AA., Griego moderno para filólogos clásicos, Atenas, Ediciones Nefeli, 1999.

Categoría:Alfabetu griegu